КъБР-м и Iэтащхьэ КIуэкIуэ Юрий Къэбэрдей-Балъкъэрым икIауэ Санкт-Петербург щеджэ щIалэгъуалэм яIуощIэ
КъБР-м и Iэтащхьэ КIуэкIуэ Юрий мэкъуауэгъуэм и 16-м Санкт-Петербург щаIущIащ ди республикэм щыщу а къалэм и еджапIэ нэхъыщхьэхэм щIэс студентхэм. Сыхьэтищым щIигъукIэ екIуэкIа псалъэмакъым хиубыдэу къаIэтащ ди щIыналъэм дяпэкIэ игъуэтыну социально-экономикэ зыужьыныгъэм, Къэбэрдей-Балъкъэр Республикэм и щIыналъэм къэралым и щIалэгъуалэ политикэр зэрыщыпхагъэкIым, лэжьапIэ IэнатIэщIэхэр къызэIухыным пыщIа Iуэхухэр. Студентхэр щIэупщIащ мэкъумэш хозяйствэм, промышленнэ кластерым, турист-рекреацэ комплексым яIэ инвестицэ зэфIэкIхэм.
КIуэкIуэ Юрий зэIущIэм кърихьэлIахэм гу лъаригъэтащ республикэр щIэныгъэ куу зыбгъэдэлъ IэщIагъэлIхэм зэрахуэныкъуэм. Абы къыхигъэщхьэхукIащ республикэм и къэрал властым и органхэм зэфIэкI зыбгъэдэлъ икIи зэманым къигъэувхэм екIуу лэжьэфын щIалэгъуалэм адэкIи зэрадэIэпыкъунур.
ЗэIущIэм и кIэухым КIуэкIуэ Ю. А. студентхэм ехъуэхъуащ гъэмахуэ экзаменхэр тэмэму ятыну икIи жиIащ абыхэм IэщIагъэ нэс зэрызрагъэгъуэтынум икIи республикэм, къэралым зегъэужьыным яхуэфэщэн зэрыхащIыхьынум шэч къызэрытримыхьэр.
КъБР-м и Iэтащхьэмрэ
Правительствэмрэ я
пресс-IуэхущIапIэ.
